stanford-oval/wikipedia huggingface dataset:
Kemalismi
Uuskemalismi

Sosiaalidemokraattisen älymystön piirissä nousi 1990-luvulla suosioon uuskemalismiksi nimetty suuntaus, joka oli reaktio vuoden 1980 vallankaappauksen jälkeen nousseen uuden oikeiston johtoasemaa ja islamistiliikettä vastaan. Uuskemalistien mielestä oikeisto oli hylännyt kemalismin ja laimentanut aatetta, jolloin kemalismi oli etääntynyt valtiosta. Uuskemalistit pelkäsivät, että islamilainen šaria-lainsäädäntö saatettaisiin ottaa Turkissa uudelleen käyttöön, ja vaativat kemalismin uudelleen määrittelyä.
Atatürkilaisuudella on myöhemmin perusteltu valtion toimia taantumuksellisia islamisteja ja separatistisia kurdeja vastaan sekä pyrkimystä yksilöiden vaatetuksen ja ulkonäön säätelyyn. Atatürkilaisen poliitikan päämääräksi on muodostunut status quon ja vallitsevien voimasuhteiden suojelu.
Kirjallisuutta

Alaranta, Toni: Contemporary Kemalism: From Universal Secular-Humanism to Extreme Turkish Nationalism.  New York:  Routledge, 2014.  ISBN 978-0-415-72817-1.
ZigBee

ZigBee tarkoittaa IEEE 802.15.4-standardin mukaista lyhyen kantaman, vähävirtaista tietoliikenneverkkoa, WPAN:ia. Standardi määrittelee verkon OSI-mallin fyysisen sekä siirtoyhteyskerroksen. ZigBee-standardin tarkoituksena on määritellä OSI-mallin verkkoyhteys- sekä kuljetuskerrokset. OSI-mallin ylemmät kerrokset jätetään kolmannen osapuolen sovelluksien tehtäväksi.
ZigBee-allianssi

ZigBee-allianssi on yhteisö, joka vastaa ZigBee-standardin kehittämisestä. Allianssiin kuuluu monia suuria yrityksiä kuten Intel, HP ja Philips. Vuonna 2010 allianssin jäsenmäärä oli 400. Allianssin tekemän ensimmäisen standardin määritys valmistui vuonna 2004. Standardi on ollut vuodesta 2013 lähtien avoin vain jäsenille ja ei kaupallisiin tarkoituksiin. Allianssin jäsenmaksu on 3500 Yhdysvaltain dollaria, joka oikeuttaa standardin käyttämiseen kaupallisiin tarkoituksiin. ZigBee-tunnuksen käyttäminen edellyttää laitemallin testauttamista ZigBee-yhteensopivaksi.
Historia

ZigBee-tyylisiä verkkoja alettiin suunnitella jo vuonna 1998, kun useat insinöörit arvioivat sekä Wi-Fin ja Bluetoothin olevan sopimattomia muutamiin tiettyihin käyttötarkoituksiin, muun muassa itsejärjestäytyviin digitaaliradioverkkoihin.
IEEE 802.15.4-standardi valmistui toukokuussa 2003.
Tärkeä mesh-verkkojen tukija Philips Semiconductors lopetti osallisuutensa ZigBeen kehityksessä 2003 kesällä. Philips Lighting on sittemmin jatkanut Philipsin osallistumista, ja Philips on näin edelleen tukijajäsenenä ZigBee Allianssin lautakunnassa.
2004 lokakuussa ZigBee Allianssi ilmoitti jäsenmääränsä tuplaantuneen edellisestä vuodesta ja kasvaneen yli sataan jäseneen 22:ssa maassa.
ZigBeen spesifikaatio ratifioitiin 14. joulukuuta 2004.
Huhtikuussa 2005 Allianssin jäsenmäärä oli yli 150 yhtiötä.
13. kesäkuuta 2005 ZigBee Allianssi julkisti ZigBee spesifikaatio 1.0:n olevan vapaasti saatavilla (ei-kaupalliseen käyttöön).
Syyskuussa 2006 ZigBee Allianssi julkisti parannetun ZigBee spesifikaation nimeltään ZigBee 2006.
Historia > Zigbee-nimen alkuperä

Termi Zigbee tulee alun perin mehiläisistä. Mehiläiset elävät yhdyskunnassa, jossa jäsenien välinen kommunikointi on elintärkeä yhdyskunnan säilymiselle. Tekniikoita, joita mehiläiset käyttävät informoidessaan uusista ruokapaikoista yhdyskunnan jäsenille, kutsutaan nimellä Zigbee. Kommunikointitekniikkana se on äänetön ja tehokas, ja mehiläiset voivat sillä viestiä tietoa keskenään ruokapaikan etäisyydestä, olinpaikasta ja suunnasta.
Tekniikka

ZigBee-nimellä tunnettu pienitehoinen, lyhyen kantaman radioliikenteen standardi kuuluu WPAN-standardiperheeseen (IEEE 802.15). Se valmistui syyskuussa 2003. Tarkoituksena on pienten ja yksinkertaisten laitteiden verkottaminen langattomasti.
Verkot voivat sisältää jopa 65 536 laitetta. ZigBee-laite kytkeytyy nopeasti verkkoon. Verkkoon liittyminen kestää alle 30 ms, sleep-tilasta herääminen alle 15 ms ja lähetyksen aloittaminen alle 15 ms. Tämä on selvä eroavaisuus muun muassa Bluetoothiin nähden, jonka keskimääräinen kytkeytymisaika on pitkä ja takaamaton ja viive näin ollen pidempi.
Tekniikalla toteutettujen laitteiden välinen pisin mahdollinen kantomatka on noin 100 metriä.
Tekniikka > Taajuudet ja siirtonopeudet

868 MHz, 1 kanava, 20 kb/s Euroopassa
915 MHz, 10 kanavaa 2 MHz välein, 40 kb/s Yhdysvalloissa
2,4 GHz, 16 kanavaa 5 MHz välein, 250 kb/s maailmanlaajuisesti
Saantimenetelmä on CDMA/CA eli kuunnellaan siirtotietä ja lähetetään vain siirtotien ollessa vapaana. Kanavointimenetelmänä käytetään DSSS:ää.
Käyttötarkoitus

ZigBee-tekniikan suurin mahdollinen käyttökohde voisi olla automaatio. Erityisesti kodeissa mm. valaistus, lämmitys ja ilmastointi voitaisiin automatisoida siten, että kustannuksissa säästettäisiin. Myös teollisuudessa tekniikkaa voidaan hyödyntää erilaisissa mittauskohteissa. Lääketieteeseen tekniikkaa voidaan hyödyntää vähäisen virrankulutuksen ansiosta, jolloin laitteet sopisivat ihonalaiseen asennukseen. ZigBeen ideana ei ole haastaa esimerkiksi Bluetoothia, vaan tarkoituksena on laitteiden äärimmäisen vähäinen virrankulutus, jolloin pariston kesto on jopa useita vuosia. Avainasemassa on myös toteutusten edullisuus ja yksinkertaisuus. Käytännössä ZigBee-tekniikan toteutus kotona voisi olla vaikkapa television automaattinen äänenvoimakkuuden alentaminen puhelimen soidessa.
Verkon osat ja verkkotopologiat

IEEE 802.15.4-standardi määrittelee kaksi laitetyyppiä: FFD- (full function device) sekä RFD (Reduced Function Device) -laite. FFD on laite, joka täyttää kaikki standardin vaatimat ominaisuudet ja näin ollen voi toimia PAN-koordinaattorina, koordinaattorina tai tavallisena laitteena. PAN-koordinaattorina oleminen tarkoittaa sitä, että laite on vastuussa verkon muodostamisesta ja tunnuksen antamisesta verkolle. RFD on nimensä mukaisesti ominaisuuksilta karsittu ja laitteena hyvin yksinkertainen. RFD-laitteen on aina kommunikoitava FFD-laitteen kanssa, ei koskaan toisen RFD-laitteen kanssa.
Standardi määrittelee myös kaksi erilaista verkkotopologiaa, tähtimäisen- ja peer-to-peer–topologian. Tähtimäisessä topologiassa FFD-laite muodostaa verkon ja toimii PAN-koordinaattorina. Muut laitteet kommunikoivat tämän välityksellä. Peer-to-peer–topologiassa laitteet voivat kommunikoida keskenään, mutta tässäkin topologiassa on PAN-koordinaattori. Se kuuluttaa verkon olemassaolosta muille laitteille. Peer-to-peer–verkon etuna on se, että verkko voi olla huomattavasti monimutkaisempi kuin tähtimäisen topologian verkko.
Tämän lisäksi standardi käsittää kolme tietoliikennetyyppiä:
Jaksoittaisen tiedon kanssa ohjelma määrittää tiedon siirtymisen ja vastaanotin aktivoituu, katsoo tiedon ja kytkeytyy lopuksi takaisin pois päältä.
Epäsäännöllisen tiedon kanssa ohjelma tai jokin heräte (esimerkiksi palohälyttimessä savu) määrittävät tiedon siirtymisen. Laitteen tarvitsee kytkeytyä verkkoon vain kommunikoinnin ajaksi. Tämä tyyppi mahdollistaa optimaalisen virransäästön.
Toistuvan tiedon kanssa tiedon siirtymiselle määritellään tahti. Laitteet toimivat vain määrättyjen aikavälien mukaan (GTS, eli Guaranteed Time Slots).
ZigBee:ssä on kolme erilaista laitetta: ZigBee coordinator (ZC), ZigBee Router (ZR) ja ZigBee End Device (ZED). ZC toimii samalla lailla kuin FFD eli on vastuussa verkon muodostamisesta sekä verkon tietojen säilyttämisestä. ZC-laitteita on yksi jokaista Zigbee-verkkoa kohden.
ZR-laite puolestaan huolehtii datan reitittämisestä muille laitteille. ZED-laite taas on samantyylinen, yksinkertainen laite kuin RFD-laite. ZED vaatii myös vähemmän muistia kuin ZC tai ZR.
ZigBee-laitteet liikennöivät beacon- tai non-beacon-tilassa. Beacon-tilassa laite odottaa verkon koordinaattorilta herätepakettia, joka laukaisee datan lähetyksen. Herätepaketissa määritellään myös seuraavan paketin saapuminen ja laite voi mennä sleep-tilaan odotusajaksi. Non-beacon-tilassa laite saa ulkopuolisen herätteen, esimerkiksi savu palohälyttimissä, joka laukaisee datan lähetyksen koordinaattorille. Tässä tilassa koordinaattori ei voi olla sleep-tilassa.
Tietoturva

Standardi määrittelee kolme eri tietoturvatasoa. Taso 1 ei tarjoa minkäänlaista tietoturvaa, taso 2 luottaa pääsylistoihin (ACL) ja taso 3 käyttää symmetristä salausta siirrettävän tiedon salaamiseen (algoritmina AES). Tietoturvaa voidaan myös parantaa sovellustasolla. Tietoturvan monitasoisuus johtuu siitä, että halutaan mahdollistaa monia erilaisia toteutuksia.
Tulevaisuus

Tähän asti laitteiden toimitus ja myyntivolyymi on ollut pientä. ZigBeen etuna on se, että se on jo ajoissa standardoitu ja yhteensopiva eri valmistajien laitteiden kanssa. Muutamia ongelmiakin on, muun muassa erilaisista verkkotopologioista aiheutuvat viive ja virrankulutus vaihtelevat ja lisäksi myös tietoturva tuo oman haasteensa. Tekniikan kehittyessä ja suosion kasvaessa keksitään varmasti myös useampia käyttökohteita. Tällä hetkellä toteutukset ovat enemmissä määrin suunnitteluasteella.
Aiheesta muualla

Kuvia tai muita tiedostoja aiheesta ZigBee Wikimedia Commonsissa
Kiekko-67

| Kiekko-67 |
| --- | --- |

Perustettu:  1967 Kiekko-67 ry 2006 Kiekko-67 juniorikiekko ry
Entiset nimet:  Kiekko-67 ry (1967–2006)
Kaupunki:  Turku
Kotiareena:  Impivaaran jäähalli
– kapasiteetti:  300
Sarjataso:  III-divisioona
Värit:                
Infobox OKVirheellinen NIMI-arvo: 
Kiekko-67 on turkulainen rulla- ja jääkiekkoseura, joka perustettiin Åbo IFK:n jääkiekkojoukkueen pohjalle. Seuran perustajia oli muun muassa Kalervo Kummola.
Seura pelasi kaudella 1970–1971 SM-sarjassa. Tuolloin joukkueessa pelasivat muun muassa myöhemmin Tampereen Ilveksen kapteenina toiminut Veikko Suominen, vuonna 1964 Tampereen Tapparassa Suomen-mestaruuden voittanut Juhani Peltola sekä Marko ja Miikka Kiprusoffin isä Jarmo Kiprusoff, joka oli myös seuran perustajia.
1990-luvulla seura pelasi I-divisioonassa toimien välillä TPS:n farmijoukkueena. Tuolloin joukkueessa pelasi myöhempiä suomalaisia huippupelaajia, kuten Petteri Nummelin, Mikko Eloranta ja Sakari Palsola.
Kaudella 2021–2022 seuran edustusjoukkue pelaa III-divisioonassa.
Kill City (levymerkki)

Kill City on levy-yhtiö, ohjelmatoimisto ja musiikkikustantaja, joka on perustettu vuonna 1990 Helsingin Kalliossa. Kalliossa aiemmin sijainnut nuorisotalo Kill City liittyy nimen syntyhistoriaan. Perustettu yhtiö Kill City Sound Oy toimii yhä musiikkikustantajana ja levy-yhtiönä.
Historia

Yhtiö julkaisi aktiivisesti äänitteitä ja toimi ohjelmatoimistona mm. aiemmassakin Kill Cityssä soitelleelle Pelle Miljoonalle. Julkaisutoiminnassa yhteistoiminnassa toimiva Propaganda records tuottajanaan Heikki Vilenius on tehnyt yhteistyötä äänitetuotannoissaan 1980-luvun loppupuolelta 1990-luvun alkuun Kill City -talossa studiotakin pitäneen Ralf Örnin kanssa.
Tuolloin herrat Täältä tullaan elämä -elokuvastakin olivat jo siirtyneet Pitäjänmäen tuolle puolen studioille. Ilkka Vainio oli jo vienyt Maukka Perusjätkän Koiranpentujen pariin. Tavastian Backstagella soi jo Clifters ja Melrose.
Osa julkaisuista oli aluksi ensimmäisinä julkaisuja 1980-luvun hardcore-levyistä. Ensimmäiset Kill Cityn äänitteet valmistettiin Suomessa aikataulun vuoksi, mutta lisäpainokset ja seuraavat julkaisut tehtiin Ruotsissa. Ensimmäiset EP-levyt myivät tuhansia kappaleita. Osa niistä jo pian uudelleen julkaistiinkin Saksassa parin vuoden viiveellä. Viimeisimpänä Riistetyt EP on julkaistu laajempana versiona Yhdysvalloissa 3000 kappaleen painoksena 2005, jolloin yhtye teki siellä kiertueen. Vinyyli-LP julkaistiin siellä myös tuolloin alkuperäisellä kannella. Esimerkiksi se on julkaistu Saksassa kahteen kertaan eri vuosikymmenillä alkuperäisellä saksalaisella kannella.
Kill Cityn levyt jakeli Suomessa 1990-luvulla Power Records, Jukeboss/pienlevyjakelu, Amigo ja toimintansa juuri aloittanut Spinefarm Records. Nykyisin levyt jakelee Suomessa  Playground Music Oy.
Kill Cityn äänitejulkaisuja

KILL 01 Terveet Kädet: Message (7" EP)
KILL 02 Riistetyt: Tuomiopäivä (7" EP)
PRO-006 Riistetyt: Valtion vankina (LP)
KILL 03 Sancho Panza: My Generation/From A To B An´ Back Again (7" single)
KILL 04 Vesa Juvonen: Hyvästi jää ystäväin (7" single)
KILL 05 Masa Mainds: Mikset mua huomaa/Kylmän talven soturi (7" single)
KILL 06 Iku: Ruusuja ja ohdakkeita/Marjanpoimijat (7" single)
KILL 07 Terveet Kädet: Propaganda (LP)
KILL 08 Iku: Ruusuja ja ohdakkeita (LP, Kasetti KILLMK08)
KILL 09 Mama & The Darkbreakers: President/Amia Girl (7" single)
KILL 10 Spanish Fly: Here she comes/Take it easy (7" single)
KILL 11 The F.A.K. Pop Fast Rhythm: Rough guys don`t dance/Wild thing (7" single)
KILL 12 Siouxie: Travelling song/Rollin´on (7" single)
KILL 13 Masa Mainds: Kanelipuun alla/Muukalainen (7" single)
KILLCD 14 Johnny Kenya & Sagalla Band: Safari (CD)
KILLCD 15 Masa Mainds: Mikset mua huomaa  (CD, PRO 2030, Pro-records, 2004)
KILL 16 P.O.S.: Onko ahon laitaa ??!/Mistä miehet on tehty ? (7" single)
KILLCD 17 Sancho Panza: Pearls for the Pigs (master)
KILLCD 18 Spanish Fly (master)
KILLCD 19 Iku: Dreamlandia (CD, digipak, 2015)
KILLCDS 20 Iku Feat. Jussi Hakulinen: Erakko (CDS, 2015)
KILLCD 21 Iku: Meidän aika (CD, digipak, 2017)
Lähteet:
Kellariteatteri

Helsingin Kellariteatteri, kutsumanimeltään Klitsu, on vuonna 1956 perustettu helsinkiläinen nuorten harrastajateatteri, joka toimii Kruununhaassa osoitteessa Liisankatu 27.
Tällä hetkellämilloin? Klitsulla on noin sata aktiivijäsentä. Kellariteatteri tuottaa vuodessa 5–7 ensi-iltaa, joiden lisäksi teatterin tiloissa vierailee muita esityksiä.
Teatterin toiminnasta vastaa jäsenistö, ja uudet jäsenet valitaan syksyisin pääsykokeilla. Kellariteatterilla ei ole palkattua taiteellista johtoa, vaan toteutettavat produktiot valitaan jäsenkokouksessa. Esitysten ohjaajina on toiminut niin ammattilaisia, harrastajia kuin teatterialan opiskelijoitakin.
Kellariteatteri on yksi Helsingin kolmesta ylioppilasteatterista ja kuuluu Ylioppilasteatteriliitto SYTYyn. Kellariteatteri on tehnyt yhteistyötä muun muassa Metropolia Ammattikorkeakoulun sekä Ilves-teatterin kanssa. Joka kesä Klitsu ja Ilves tuottavat yhdessä Kumpulan Metsäteatteriin, Kätilöopiston taakse kesäteatteriesityksen. Helsingin Kellariteatteri tekee myös tiivistä yhteistyötä Ylioppilasteatterin kanssa.
Kellariteatterin riveissä ovat vuosien varrella toimineet useat sittemmin teatterialalle päätyneet näyttelijät, ohjaajat ja muut teatterintekijät, kuten Jukka-Pekka Palo, Maria Veitola, Mari Perankoski, Tommi Korpela, Katja Krohn, Misa Palander, Kari Väänänen, Esko Salminen, Kristo Salminen, Antti Litja, Matti Pellonpää, Jani Volanen, Juha Veijonen, Matti Onnismaa, Jaakko Saariluoma, Johanna Freundlich, Niko Saarela, Olga Temonen, Outi Alanen, Reidar Palmgren, Sannamaija Pekkarinen, Susanna Mikkonen, Ville Tiihonen, Marja Pyykkö ja Miika Muranen.
Esityksiä vuosien varrelta

Samuel Beckett: Onnen päivät (1957), ohj. Aino Lehtimäki
Tennessee Williams: Lasinen eläintarha (1963) ohj. Ossi Räikkä
Kalifornialainen balladi (1972), ohj. Timo Kallinen
Sven Tuuva (1977), ohj. Arto af Hällström
Ankkalinna (1988), ohj. Irina Krohn
Kaunotar kiipelissä (1990), ohj. Katja Krohn
Emily Brontë: Humiseva harju (1993), ohj. Misa Palander
Paula Vogel: Auroran valssi (1996), ohj. Johanna Freundlich
Loistavat tähdet (1999), ohj. Heidi Räsänen
William Shakespeare: Myrsky (2006), ohj. Kimmo Hirvonen, Reeta Tuoresmäki, Sirpa Riuttala ja Inkariina Simola
Finlandia (2011–2012), ohj. Sirpa Riuttala
Apinoiden planeetta (2012–2013), ohj. Jarkko Mikkola
POPLUVXXX (2012), ohj. Anssi Niemi
Hakukone (2012), ohj. Meiju Lampinen
Elmebeldin uni (2012), ohj. Elina Pitkäranta
Ensimmäinen muistojuhla (2013), ohj. Janika Kunnari
Ukkosmaa (2013), ohj. Juho Liira
Ylijäämä (2014), ohj. Veera Lehtinen
Katiska (2014), ohj. Suvi Ahoniemi ja Ulla Heikkilä
St. Helsinki (2015), ohj. Antto Hinkkanen, Minea Lång
Jako (2015), ohj. Eric Barco
Näin puhui Zarathustra (2015), ohj. Antto Hinkkanen
Insomnia (2015), ohj. Joonas Kallonen
Kaikki kasvattaa (2015), ohj. Meiju Lampinen
Ensimmäisen maailman viimeiset lapset (2016), ohj. Pauli Patinen
Eurooppa (2016), ohj. Vihtori Rämä
Erotila (2016), ohj. Kasimir Koski
Nietzsche ja lapset (2017), ohj. Tiina Ekola
Fuck the Sun (2017), ohj. Veera Kopsala
Kykenemättömät (2017), ohj. Tytti Rintanen
Jää (2017), ohj. Fanni Mikkonen
Kirsikkapuisto on tulessa (2017), ohj. Miro Apostolakis, Jussi Järvilehto
Sattumia (2018), ohj. Eero Leichner
flmng.32345 (2018), ohj. Laura Palanne
Humiseva harju (2018), ohj. Emilia Hutri & Janne Illi
Mielipuoli ja nunna (2018), ohj. Ilmari Pursiainen
Vielä (2018), ohj. Joonas Kallonen
Future 2002: Astral Asylum (2019), ohj. Jussi Taipalharju
Sinfonia (2019), ohj. Anna Kirvesniemi
Meille, Pirate Jenny (2019), ohj. Linnea Kilpeläinen
Tyttö ja tanssiva karhu (2019), ohj. Katimari Niskala
Kevyet mullat (2020)
Kellarin 30 päivää (2020)
Ponit nukkuvat öisin (2020)
Alter/Ego (2023), ohj. Eero Leichner
Aiheesta muualla

Kellariteatteri.
Kellariteatteri Facebookissa.
Kellariteatteri Instagramissa.
Ylioppilasteatteriliitto SYTY.
Karunan kirkko

| Karunan kirkko |
| --- | --- |
 Karunan kirkko.
Sijainti:  Karuna, Sauvo
Seurakunta:  Sauvo-Karunan seurakunta
Rakentamisvuosi:  1910
Suunnittelija:  Josef Stenbäck
Istumapaikkoja:  480
Tyylisuunta:  kansallisromantiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Karunan kirkko sijaitsee Karunassa Sauvossa. Se on rakennettu vv. 1908–1910 Josef Stenbäckin suunnittelemana Karunan harmaasta graniitista. Tyyli edustaa kansallisromantiikkaa. Istumapaikkoja on 480. Kirkko on tornillinen pitkäkirkko. Torni on sijoitettu pohjakaavaan epäsymmetrisesti kaakkoon. Etelässä kirkkoon liittyy puolipyöreä eteisabsidi. Kuori on itäpuolessa. Kirkkosalin keskellä olevassa betonisessa tähtiholvissa ja vyökaarissa on köynnöskoristelua, mutta muuten kirkko on sisältä rapattu valkoiseksi. Sitä on luonnehdittu yhdeksi Suomen onnistuneimmista ja kauneimmista kansallisromanttisista kirkoista.
Ilmari Launis on suunnitellut kirkon alttarilasimaalaukset ("Ristiinnaulittu, jonka juurelta vuotaa elämän veden virta" sekä sivuilla "Kalkkia ja leipää kantavat enkelit"). Kirkko on suosittu vihkikirkko. Kellot vuodelta 1689 ovat vanhasta kirkosta, samoin kuin viisiäänikertaiset urut, mutta niiden sijasta käytössä on sähköurut.
Kun kirkko oli valmistunut, sen vieressä sijainnut Karunan vanha kirkko siirrettiin 1912 Helsinkiin Seurasaaren ulkomuseoon.
Aiheesta muualla

Kuvia tai muita tiedostoja aiheesta Karunan kirkko Wikimedia Commonsissa
Yhdysvaltain sosialistipuolue

Yhdysvaltain sosialistipuolue voi viitata seuraaviin:
Socialist Party of America (SPA), vuosina 1901–1972 toiminut puolue
Socialist Party of the United States of America eli lyhyesti Socialist Party USA (SPUSA), vuonna 1973 perustettu puolue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yhdysvaltain sosialistipuolue”, voi hakea sivunnimihaulla, laajalla sivunnimihaulla tai tekstihaulla.
Westonbirt Arboretum

Syksyn värejä Westonbirtin arboretumissa lokakuussa 2003
Westonbirt Arboretum on Gloucestershiressä, Englannissa sijaitseva arboretum, jonka perusti Robert Holford vuonna 1829. Myöhemmin Holfordin poika George Holford laajensi arboretumia. Omistus siirtyi isältä pojalle ja pojalta sisarenpojalle vuonna 1926. Westonbirt Arboretum on ollut vuodesta 1956 Forestry Commissionin ja arboretumista huolehtii National Arboreta.
Arboretumissa on 18 000 puuta tai pensasta 2,4 neliökilometrin alueella. 27 kilometrin pituinen merkitty polku on suosittu vierailijoiden keskuudessa ja sen varrella on useita harvinaisia lajeja.
Kekkonen (täsmennyssivu)

Kekkonen voi viitata seuraaviin henkilöihin ja asioihin:
Henkilöt > Urho Kekkonen

Urho Kekkonen (1900–1986), Suomen tasavallan kahdeksas presidentti vuosina 1956–1982.
Henkilöt > Urho Kekkonen > Urho Kekkosen perheenjäsenet tai sukulaiset

Jussi Kekkonen (1910–1962), majuri ja toimitusjohtaja, Urho Kekkosen veli
Sylvi Kekkonen (o.s. Uino, 1900–1974), Urho Kekkosen puoliso
Matti Kekkonen (1928–2013), poliitikko, Urho ja Sylvi Kekkosen poika
Marja Linnankivi (o.s. Linnala, ent. Kekkonen, 1932–2015), Matti Kekkosen puoliso vuosina 1954–1973
Taneli Kekkonen (1928–1985), suurlähettiläs, Urho ja Sylvi Kekkosen poika
Brita Kekkonen (o.s. Fagerholm, 1927–2013), Taneli Kekkosen puoliso
Timo Kekkonen (s. 1957), johtaja Elinkeinoelämän keskusliitossa, Taneli ja Brita Kekkosen poika.
Henkilöt > Muut Kekkonen-nimiset

Antero Kekkonen (s. 1946), toimittaja, kansanedustaja
Asko Kekkonen (1941–1996), graafinen suunnittelija
Elina Kestilä-Kekkonen (s. 1979), valtio-opin professori
Heikki Kekkonen (1937–1978), toimittaja ja kirjailija
Helena Kekkonen (o.s. Nousiainen, 1926–2014), opettaja ja rauhankasvattaja
Helmi Kekkonen (s. 1982), kirjailija ja toimittaja
Jalmari Kekkonen (1878–1948), lehtori, arkkitehti, suomentaja ja teknillisen alan oppikirjojen tekijä
Juho V. Kekkonen (vuoteen 1910 Kekkoin, 1890–1951), opettaja, poliitikko
Jukka Kekkonen (s. 1953), oikeushistorian ja roomalaisen oikeuden emeritusprofessori, Helena Kekkosen poika
Jussi Kekkonen (s. 1976), yritysjohtaja ja politiikan taustavaikuttaja
Leevi Kekkonen (1908–1993), jalkapalloilija
Maria Kekkonen (Mariahh, s. 1976), pornonäyttelijä
Pertti Tapio Kekkonen (1948–2002), asealan kirjoittaja ja vaikuttaja
Tauno Kekkonen (1910–1982), jalkapalloilija, muurarimestari
Topias Kekkonen (1887–1961), amerikansuomalainen toimittaja ja työväenliikkeen aktiivi
Vieno Kekkonen (oik. Kekkonen-Sauri, s. 1934), iskelmälaulaja
Vilho Kekkonen (1909–2014), laulaja ja säveltäjä.
Kulttuuri

Kekkonen, Moogetmoogs-yhtyeen EP vuodelta 1993
Kekkonen, Sleepy Sleepers -yhtyeen kokoelma-albumi vuodelta 2003
Kekkonen, sarjakuvataiteilija Matti Hagelbergin sarjakuva vuodelta 2004
Studio Kekkonen, vuonna 2006 perustettu äänitysstudio Helsingissä
Kekkonen-ooppera, Ilmajoen Musiikkijuhlilla 2013 kantaesitetty ooppera.
Paikat

Kekkonen, kylä Ruovedellä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kekkonen”, voi hakea sivunnimihaulla, laajalla sivunnimihaulla tai tekstihaulla.
Kodin pyhittäminen

Kodin pyhittäminen on ortodoksisen kirkon kirkollinen toimitus. Ortodoksisessa kirkossa pyhitetään monenlaisia maallisiakin asioita. Kirkollisten kohteiden lisäksi pyhitetään esimerkiksi koteja, työpaikkoja, autoja ja muita kulkuvälineitä jne. Ortodoksinen kirkko käyttää mieluummin termiä kodin pyhittäminen kuin luterilaisten käyttämää termiä kodin siunaaminen. Toinen ortodoksien käyttämä termi on myös kodin vihkiminen.
Pyhittäminen voidaan tehdä kahden eri kaavan mukaan. Mikäli kotona toimitetaan pieni vedenpyhitys, koko toimitus on hieman pidempi, sillä siihen sisältyy siis ensin veden pyhittäminen ja sitten pyhitetyllä vedellä kodin pyhittäminen. Pyhittäminen voidaan tehdä myös papin mukanaan tuomalla pyhitetyllä vedellä.
Aiheesta muualla

Kodin pyhittäminen / Ortodoksi.net (Arkistoitu – Internet Archive)
Yajurveda

Historia
Jumalat
Suuntaukset
Mytologia
Uskomukset ja tavat
Dharma
Artha
Kaama
Mokša
Karma
Samsara
Jooga
Bhakti
Mayasura
Puja
Mandir
Suuntaukset
Shaivismi
Vaishnavismi
Veerashaivismi
Smartismi
Reformihindulaisuus
muut suuntaukset
Tekstit
Veda-kirjat
Upanishad
Ramayana
Mahabharata
Bhagavad Gita
Purana
muut tekstit
Katso myös
Krishna-liike
Kastilaitos
Kalenteri
Hindulaisuuden kritiikki
malline: näytä • keskustele •
Osa artikkelisarjaa
Yajurveda on hindujen pyhiä kirjoituksia sisältävä veda-kirjojen osa. Yajurvedassa on rukouksia, kaavoja ja selityksiä uhritoimituksia varten.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Yajurveda